cyanic-selkie/wikianc huggingface dataset:
Γκραν Πρι Ρωσίας 2018 (Φόρμουλα 1)
Αγώνας
Ο αγώνας διεξήχθη την Κυριακή 30 Σεπτεμβρίου 2018.
Ποινές
Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.
Πηγές
- Επίσημος Ιστότοπος<br/ > - FIA<br/ > - Fox Sports<br/ > - Sky Sports<br/ > - Autosport
Παραπομπές
Κατηγορία:Παγκόσμιο πρωτάθλημα Φόρμουλα 1 το 2018
Ελληνικές βουλευτικές εκλογές Σεπτεμβρίου 2015
Οι ελληνικές βουλευτικές εκλογές του Σεπτεμβρίου 2015 διεξήχθησαν στις 20 Σεπτεμβρίου. Ήταν πρόωρες εκλογές που διενεργήθηκαν από την υπηρεσιακή κυβέρνηση Θάνου.
Οι εκλογές προκλήθηκαν από την παραίτηση της κυβέρνησης Τσίπρα στις 20 Αυγούστου, μετά από την αποστασιοποίηση μεγάλου αριθμού βουλευτών του ΣΥ.ΡΙΖ.Α. και την ψήφιση νέας τριετούς δανειακής σύμβασης. Στις 21 Αυγούστου, η λεγόμενη αριστερή πλατφόρμα, σύστησε νέα κοινοβουλευτική ομάδα με την ονομασία Λαϊκή Ενότητα που αποτελούνταν από 25 βουλευτές.
Πρώτο κόμμα ήλθε ο Συνασπισμός Ριζοσπαστικής Αριστεράς με 35,46% και 145 έδρες, με δεύτερο κόμμα η Νέα Δημοκρατία με 28,10% και 75 έδρες, τρίτο κόμμα η Χρυσή Αυγή με 6,99% και 18 έδρες, τέταρτο κόμμα η Δημοκρατική Συμπαράταξη με 6,29% και 17 έδρες, πέμπτο κόμμα το Κομμουνιστικό Κόμμα Ελλάδας με 5,55% και 15 έδρες, έκτο κόμμα το Ποτάμι με 4,09% και 11 έδρες, έβδομο κόμμα οι Ανεξάρτητοι Έλληνες με 3,69% και 10 έδρες, όγδοο και τελευταίο κόμμα η Ένωση Κεντρώων με 3,44% και 9 έδρες. Η κατανομή των εδρών έγινε με το σύστημα της ενισχυμένης αναλογικής.
Μετά από το αποτέλεσμα των εκλογών σχηματίστηκε η Κυβέρνηση Αλέξη Τσίπρα Σεπτεμβρίου 2015.
Προκήρυξη εκλογών και σχηματισμός υπηρεσιακής Κυβέρνησης
Ύστερα από την υποβολή της παραίτησης της κυβέρνησης στον Πρόεδρο της Δημοκρατίας και σύμφωνα με το Σύνταγμα δόθηκαν διερευνητικές εντολές για το σχηματισμό νέας κυβέρνησης, αρχικά στην Νέα Δημοκρατία και στη συνέχεια, στη Λαϊκή Ενότητα, οι βουλευτές της οποίας είχαν μόλις αποχωρήσει από το ΣΥΡΙΖΑ και είχαν συγκροτήσει την τρίτη σε δύναμη κοινοβουλευτική ομάδα. Οι διερευνητικές εντολές δεν οδήγησαν σε σχηματισμό κυβέρνησης από τη Βουλή, με αποτέλεσμα το σχηματισμό υπηρεσιακής κυβέρνησης που οδήγησε τη χώρα σε εκλογές. Στις 27 Αυγούστου ορκίστηκε υπηρεσιακή πρωθυπουργός η πρόεδρος του Αρείου Πάγου Βασιλική Θάνου.
Διεξαγωγή εκλογών
Οι βουλευτικές εκλογές Σεπτεμβρίου 2015 διεξάχθηκαν την Κυριακή 20 Σεπτεμβρίου σε 19.513 εκλογικά τμήματα κατανεμημένα σε 56 εκλογικές περιφέρειες. Επειδή προκηρύχθηκαν πριν τη συμπλήρωση 18 μηνών από τις προηγούμενες, δεν έγιναν με σταυρό προτίμησης αλλά με δεσμευμένους συνδυασμούς (λίστα).
Κόμματα που μετείχαν
Για τις εκλογές κατέθεσαν δηλώσεις συμμετοχής στις εκλογές με αίτημα τους στον Άρειο Πάγο 19 κόμματα και 5 συνασπισμοί κομμάτων. Ωστόσο, ο Άρειος Πάγος ενέκρινε τη συμμετοχή 14 κομμάτων και πέντε συνασπισμών κομμάτων.
Μετέπειτα εξελίξεις
Μετά τις εκλογές δρομολογήθηκαν οι διαδικασίες εκλογής νέου προέδρου στη Νέα Δημοκρατία, ενώ το Ποτάμι ανακοίνωσε ότι θα οργανώσει συνέδριο. Η Λαϊκή Ενότητα ζήτησε επανακαταμέτρηση ψήφων σε 4 δήμους της Αττικής, ώστε να διαπιστωθεί αν μετρήθηκαν σωστά οι ψήφοι της και να καταθέσει αίτημα στον Άρειο Πάγο για πανελλαδική επανακαταμέτρηση.
Εξωτερικοί σύνδεσμοι
Ελληνικές βουλευτικές εκλογές 2015 ΙΙ
R-Urban
To R-Urban αποτέλεσε ερευνητικό και εφαρμοσμένο εγχείρημα που βασίστηκε στο πρόγραμμα Life+ που αναπτύχθηκε από την Ευρωπαϊκή Ένωση και είχε ως αντικείμενο την επεξεργασία ενός συνόλου επεμβάσεων στον αστικό χώρο για τον επαναπροσδιορισμό των συσχετισμών του αστικού και του αγροτικού περιβάλλοντος μέσα από δραστηριότητες στον γεωργικό, οικιστικό και εργασιακό τομέα και τον τομέα των μεταφορών. Πραγματοποιήθηκε κατά τα έτη 2011-2015 στην πόλη Κολόμπ στο βορειοδυτικό προάστιο του Παρισίου και το Λονδίνο. Συντονιστής ήταν η διεπιστημονική πλατφόρμα μη κερδοσκοπικού χαρακτήρα στις αστικές πολιτικές πρακτικές και την αστική οικολογία, Atelier d’Architecture Autogérée (AAA) και εταίροι το Public works London και το δημαρχείο του Κολόμπ. Οι εξεταζόμενοι τομείς του εγχειρήματος αφορούσαν στην ανάπτυξη κοινοτήτων μεγάλης ανθεκτικότητας, τον σχεδιασμό του χώρου, τις χρήσεις γης και την προσαρμογή στο φαινόμενο της κλιματικής αλλαγής. Αποτελεί παράδειγμα αστικών κοινών διότι είναι χώρος κοινοτικοποίησης, αναπτυσσόμενων κοινωνικών δεσμών και παραγωγικών σχέσεων κατα τον οποίο διαμοιράζονται ιδέες, γνώσεις, υπηρεσίες και προϊόντα.
Στόχοι – περιεχόμενο
Οι στόχοι του εγχειρήματος αφορούσαν στην εφαρμογή πολιτικών για το περιβάλλον, τη δικτυακή οργάνωση ενώσεων και πολιτών και την αναπροσαρμογή των παραγωγικών και καταναλωτικών προτύπων για την επίτευξη πλεονεκτημάτων σε κοινωνικό, οικονομικό και περιβαλλοντικό επίπεδο, με σεβασμό στον τοπικό πολιτισμικό χαρακτήρα και τη δυνατότητα επίλυσης των πολυδιάστατων ζητημάτων του σημερινού αστικού περιβάλλοντος. Η υλοποίηση των στόχων έγινε μέσω της εφαρμογής διαδικασιών δομής από κάτω προς τα πάνω και στη βάση των αρχών του επαναπροσδιορισμού, της επισκευής, της ανακύκλωσης και της επαναχρησιμοποίησης. Ειδικότερα, η διαμόρφωση των δικτύων αφορούσε σε διαφορετικές κλίμακες (οικιακή, γειτονιάς, αστική, περιφερειακή) και περιλάμβανε την ανάπτυξη οργανωμένων δράσεων στην τοπική αλυσίδα κατανάλωσης και ανεφοδιασμού σε πολλαπλούς τομείς (αγροτικός, οικιστικός, πολιτιστικός, οικονομικός, μεταφορών). Τα αντικείμενα των δράσεων αφορούσαν σε αστικές βιολογικές καλλιέργειες, τοπικά πολιτιστικά δρώμενα, οικολογικές μεταφορές, συνεταιριστικά οικιστικά σχήματα και τοπικές πειραματικές μεθόδους στους τομείς της διαχείρισης αποβλήτων, των υδάτινων πόρων και της ενέργειας. Πραγματοποιήθηκε καταγραφή διαθέσιμων χώρων στην περιοχή, αναγνώριση υφιστάμενων επιτυχημένων τοπικών δραστηριοτήτων υψηλής βιωσιμότητας και εφαρμογή μεθόδων συμμετοχικού σχεδιασμού, προκειμένου να διερευνηθεί η δυνατότητα ενίσχυσης της οικολογικής ανθεκτικότητας της πόλης. Οι διαφοροποιήσεις των χρήσεων γης είχαν δυνατότητα επαναφοράς στην αρχική τους κατάσταση.
Υλοποίηση - Μονάδες
Τρεις μονάδες (Agrocité, AnimaLab και Recyclab) ολοκληρώθηκαν και μελετήθηκε ακόμη μία (EcoHab) στο Κολόμπ. Η χωροθέτηση των μονάδων έγινε σε μεταξύ τους κοντινή απόσταση προκειμένου να μπορεί να υπάρχει αμοιβαία αλληλοϋποστήριξη και παράλληλη διαμόρφωση ενός αστικού δικτύου μικρής κλίμακας, οικοσυστημικού χαρακτήρα. Μία επιπλέον μονάδα υλοποιήθηκε στο Λονδίνο (Wick on Wheels).
Agrocité – AnimaLab
Οι μονάδες Agrocité και AnimaLab αναπτύχθηκαν ως πειραματικό κέντρο αστικής γεωργίας, με τη διεξαγωγή δράσεων στα αντικείμενα της κηπουρικής, της παραγωγής αβγών και μελιού και της εκπαίδευσης. Η τοποθεσία όπου χωροθετήθηκαν είχε έκταση 1.400 τ.μ. και βρισκόταν σε συγκρότημα κοινωνικής κατοικίας σε κεντρική περιοχή του Κολόμπ. Διαμορφώθηκαν ως αγρόκτημα μικρής κλίμακας που περιλάμβανε εκτάσεις καλλιεργειών, μονάδα κομποστοποίησης και κτίριο με κατασκευή από επαναχρησιμοποιούμενα υλικά, το οποίο διέθετε θερμοκήπιο, κουζίνα, χώρο διδασκαλίας καθώς και υπαίθριο χώρο για τη διενέργεια τοπικής αγοράς και ποικίλων άλλων δράσεων. Έγινε, επίσης, εφαρμογή περιβαλλοντικά φιλικών συστημάτων όπως συστήματος αξιοποίησης του βρόχινου νερού για την χρήση του στο σύστημα άρδευσης των καλλιεργειών, ηλιακών πλαισίων και θερμαντικού συστήματος με χρήση βιομάζας. Στις μονάδες συμμετείχαν 40 περίπου οικογένειες. Η ετήσια παραγωγή ανήλθε σε 3 τόνους λαχανικών, 2.000 αβγών, 125 kg μελιού και 2 τόνους κομπόστ. Στη πρώτη φάση διερεύνησης η ομάδα σχεδιασμού ήρθε σε επαφή με τοπικούς φορείς κοινοτικά υποστηριζόμενης γεωργίας, τοπικών αγροτών και άλλων κατοίκων. Κατά τη διαδικασία λειτουργίας των μονάδων ολοκληρώθηκαν εργαστήρια δημόσιου χαρακτήρα, δημοσίευση των δραστηριοτήτων μέσα από σχετικό δελτίο ενημέρωσης και άλλες εκδηλώσεις, στο πλαίσιο διαλόγου για τη διαμόρφωση συγκεκριμένων προτάσεων για τη διαχείριση της περιοχής εγκατάστασης στο εγγύς μέλλον.
RecycLab
Η μονάδα RecycLab διαμορφώθηκε ως εγκατάσταση αποθήκευσης, ανακύκλωσης, επαναχρησιμοποίησης, επεξεργασίας και μετατροπής υλικών τοπικής συλλογής σε οικολογικά κατασκευαστικά στοιχεία με στόχο τη μετέπειτα χρησιμοποίησή τους σε νέα ή υφιστάμενα κτίρια οικολογικής κατασκευής. Η οικοδόμηση της μονάδας έγινε με επαναχρησιμοποιούμενα υλικά, όπως κιβώτια. Ακόμη, κατά τη λειτουργία της μονάδας πραγματοποιήθηκαν εκπαιδευτικού χαρακτήρα συλλογικές δραστηριότητες στον κατασκευαστικό τομέα, όπως επαγγελματικά εργαστήρια και ανοικτά εργαστήρια DIY για κατοίκους.
EcoHab
Η μονάδα EcoHab είχε σχεδιαστεί ως οικιστικό συνεταιριστικό συγκρότημα με επτά μονάδες κατοικίας και οικολογική κατασκευή. Η χωροθέτηση θα πραγματοποιούνταν σε κοντινή απόσταση με τον σιδηροδρομικό σταθμό του Κολόμπ.
Wick on Wheels
Η μονάδα Wick on Wheels αφορούσε σε μονάδα παραγωγής ανακύκλωσης φορητού χαρακτήρα. Προέκυψε από την μετατροπή ενός ηλεκτροκίνητου φορτηγού μεταφοράς γάλακτος, το οποίο σε όλη τη διάρκεια λειτουργίας της μονάδας μετακινούνταν στην περιοχή Χάκνεϊ Γουίκ του Λονδίνου. Πραγματοποιήθηκε από την ομάδα Public Works. Οι δραστηριότητες περιλάμβαναν συλλογική επιτόπια παραγωγική διαδικασία με εφαρμογή τοπικά παραγόμενης γνώσης και χρήση τοπικών πόρων, καθώς και την διενέργεια εκπαιδευτικών τεχνικών εργαστηρίων σχετικών με την ανακύκλωση, την επαναχρησιμοποίηση και την επεξεργασία των διαφορετικών υλικών.
Αποτελέσματα
Πραγματοποιήθηκε θέσπιση δικτύου στον τομέα του σχεδιασμού ανθεκτικών πόλεων για το σύνολο των συνεργαζόμενων φορέων και επιχειρήσεων στο πλαίσιο της δημοσιοποίησης των αρχικών επιδιώξεων και των παραγόμενων αποτελεσμάτων του έργου. Το δίκτυο επεκτάθηκε σε πολλαπλές κλίμακες (τοπική, περιφερειακή, ευρωπαϊκή) μέσω στρατηγικής επικοινωνίας και σχεδιασμού σχετικού χάρτη, με στόχο την εφαρμογή των επιτευγμάτων του έργου σε διαφορετικού είδους περιοχές. Το γεγονός της υποχρεωτικής διάλυσης των μονάδων με το πέρας του έργου δε συνέβαλλε στην περαιτέρω εφαρμογή των αποτελεσμάτων για την ενίσχυση της μελλοντικής του επέκτασης.
Εξωτερικοί σύνδεσμοι
Κατηγορία:Αστικά κοινά
Δημοψήφισμα (Σύνταγμα της Ελλάδος)
Το δημοψήφισμα, δηλαδή η διατύπωση της λαϊκής βουλήσεως διά καθολικής άμεσης ψηφοφορίας επί τιθεμένου ερωτήματος, προβλέπεται στο ισχύον Σύνταγμα της Ελλάδος. Το δημοψήφισμα είναι ένας θεσμός άμεσης δημοκρατίας, που πλαισιώνει το πολίτευμα της έμμεσης (αντιπροσωπευτικής, κοινοβουλευτικής) δημοκρατίας, το οποίο καθιερώνεται από το ισχύον Σύνταγμα.
Οι διατάξεις του άρθρου 44§2 του ισχύοντος Συντάγματος
Στο άρθρο 44 παράγραφος 2 εδάφιο α' του ισχύοντος Συντάγματος, προβλέπεται η διενέργεια δημοψηφίσματος για κρίσιμα εθνικά θέματα. Για να διενεργηθεί δημοψήφισμα για κρίσιμα εθνικά θέματα απαιτείται σχετική πρόταση του Υπουργικού Συμβουλίου προς τη Βουλή και απόφαση της Βουλής για τη διενέργεια του δημοψηφίσματος, η οποία λαμβάνεται με απόλυτη πλειοψηφία του όλου αριθμού των βουλευτών (δηλαδή με 151 βουλευτές, εφόσον ο αριθμός όλων των βουλευτών είναι 300). Ακολούθως, το δημοψήφισμα προκηρύσσεται από τον Πρόεδρο της Δημοκρατίας, κατά δεσμία αρμοδιότητα (δηλαδή ο Πρόεδρος της Δημοκρατίας δεν μπορεί να αρνηθεί τη διεξαγωγή δημοψηφίσματος που αποφάσισε η Βουλή, ύστερα από πρόταση του Υπουργικού Συμβουλίου). .
Περαιτέρω, στο εδάφιο β' του άρθρου 44 παράγραφος 2 του ισχύοντος Συντάγματος, προβλέπεται η διενέργεια δημοψηφίσματος επί ψηφισμένων νομοσχεδίων που ρυθμίζουν σοβαρό κοινωνικό θέμα, δηλαδή η έγκριση ψηφισμένων νομοσχεδίων από τον λαό. Για να διενεργηθεί ένα τέτοιο δημοψήφισμα απαιτείται απόφαση της Βουλής, η οποία λαμβάνεται με την πλειοψηφία των τριών πέμπτων του συνόλου των βουλευτών, αφού προηγηθεί πρόταση από τα δύο πέμπτα του συνόλου των βουλευτών. Μετά τη λήψη αποφάσεως της Βουλής που πληροί τις ανωτέρω προϋποθέσεις, το δημοψήφισμα προκηρύσσεται από τον Πρόεδρο της Δημοκρατίας. . Το ψηφισμένο νομοσχέδιο δημοσιεύεται ως νόμος του κράτους από τον Πρόεδρο της Δημοκρατίας, μόνον εφόσον η απάντηση αποδοχής του (ΝΑΙ) λάβει την πλειοψηφία στο δημοψήφισμα.
Το Σύνταγμα θέτει αριθμητικό περιορισμό στις προτάσεις δημοψηφισμάτων ανά κοινοβουλευτική περίοδο. Σύμφωνα με το εδάφιο γ' του άρθρου 44 παράγραφος 2, δεν επιτρέπεται να εισαχθούν στην ίδια κοινοβουλευτική περίοδο, περισσότερες από δύο προτάσεις δημοψηφίσματος για νομοσχέδιο. Εξ αντιδιαστολής προκύπτει ότι δεν υφίσταται αριθμητικό όριο ως προς τη διενέργεια δημοψηφισμάτων για κρίσιμο εθνικό θέμα, οπότε δημοψηφίσματα για κρίσιμο εθνικό θέμα, μπορούν να διενεργηθούν περισσότερα από δύο κατά τη διάρκεια της ίδιας κοινοβουλευτικής περιόδου.
Οι διατάξεις της παραγράφου 2 του άρθρου 44, οι οποίες προβλέπουν τη δυνατότητα διενέργειας δημοψηφίσματος, θεσπίσθηκαν για πρώτη φορά από την Ε' Αναθεωρητική Βουλή (1975) και αναθεωρήθηκαν από την Στ' Αναθεωρητική Βουλή (1986), προς την κατεύθυνση του περιορισμού του ρόλου του Προέδρου της Δημοκρατίας στην προκήρυξη του δημοψηφίσματος και στην ενίσχυση του ρόλου της Βουλής. Δεν πρέπει να λησμονείται ότι οι προβλέψεις για τη διενέργεια δημοψηφίσματος εντάσσονται στο μέρος του Συντάγματος που αφορά τον Πρόεδρο της Δημοκρατίας, δεδομένου ότι ιστορικά και τυπικά η προκήρυξη δημοψηφίσματος εντάσσεται στις αρμοδιότητες του Προέδρου της Δημοκρατίας.
Ρύθμιση διαδικαστικών ζητημάτων για τη διενέργεια δημοψηφίσματος με τυπικό νόμο
Με τον ν. 4023/2011 ρυθμίσθηκαν διαδικαστικά ζητήματα για τη διεξαγωγή δημοψηφίσματος που προκηρύσσεται σύμφωνα με τις διατάξεις του άρθρου 44§2. Η έκδοση τυπικού νόμου που ρυθμίζει ιδίως λεπτομερειακά ζητήματα ως προς τη διεξαγωγή δημοψηφίσματος υποβοηθεί το ενδεχόμενο προκηρύξεώς του. H ψήφιση του ν. 4023/2011 συνεχόταν με την πρόθεση της τότε Κυβερνήσεως να θέσει σε δημοψήφισμα τους όρους χρηματοδοτήσεως της χώρας από τους διεθνείς θεσμούς, ενδεχόμενο που δεν πραγματοποιήθηκε, δεδομένου ότι η τότε Κυβέρνηση (πρωθυπουργός Γιώργος Παπανδρέου  ) εξαναγκάσθηκε σε παραίτηση.
Μόνο μία φορά ενεργοποιήθηκε η πρόβλεψη του Συντάγματος για διενέργεια δημοψηφίσματος
Μολονότι στην Ελλάδα έχουν διενεργηθεί δημοψηφίσματα με μεγάλη ιστορική σημασία, που αφορούσαν τη μορφή του πολιτεύματος, οι διατάξεις του άρθρου 44§2 ετέθησαν σε εφαρμογή μόνο μία φορά, κατά τη διάρκεια των πέντε δεκαετιών ισχύος του Συντάγματος 1975 (1975 έως σήμερα). Στις 28 Ιουνίου του 2015, κατ' εφαρμογή του άρθρου 44§2 εδ. α' του Συντάγματος, η Βουλή αποφάσισε τη διεξαγωγή δημοψηφίσματος επί του ερωτήματος εάν πρέπει να γίνει αποδεκτό το σχέδιο συμφωνίας των τριών θεσμών, της Ευρωπαϊκής Επιτροπής, της Ευρωπαϊκής Κεντρικής Τράπεζας (Ε.Κ.Τ.) και του Διεθνούς Νομισματικού Ταμείου (Δ.Ν.Τ.), που προτάθηκε στην Ελλάδα στις 25 Ιουνίου. Την ίδια ημέρα εκδόθηκε το υπ' αρ. 38/2015 προεδρικό διάταγμα περί προκηρύξεως του δημοψηφίσματος. Το προκηρυχθέν δημοψήφισμα διεξήχθη στις 5 Ιουλίου 2015. Στο δημοψήφισμα αυτό υπερίσχυσε καταφανώς, με ποσοστό 61,31% η απάντηση 'ΟΧΙ' στο σχέδιο συμφωνίας των τριών θεσμών
Η λαϊκή νομοθετική πρωτοβουλία: θεσμός παραπλήσιος με τον θεσμό του δημοψηφίσματος
Από την Θ' Αναθεωρητική Βουλή (2019) θεσπίσθηκε, στο ισχύον Σύνταγμα, η δυνατότητα λήψεως λαϊκής νομοθετικής πρωτοβουλίας. Συγκεκριμένα, εφόσον συγκεντρωθούν πεντακόσιες χιλιάδες υπογραφές πολιτών σε πρόταση νόμου, αυτή η πρόταση νόμου επεξεργάζεται, συζητείται και ψηφίζεται στη Βουλή. Η λαϊκή νομοθετική πρωτοβουλία έχει ως αντικείμενο την έναρξη της διαδικασίας θεσπίσεως νόμου και όχι την εκ των υστέρων έγκριση ψηφισμένου νομοσχεδίου. Η λαϊκή νομοθετική πρωτοβουλία, αν και είναι θεσμός άμεσης δημοκρατίας, όπως το δημοψήφισμα, διαφέρει από το δημοψήφισμα και ως προς το ότι δεν επιζητεί την επίτευξη της πλειοψηφίας των πολιτών, αλλά συνίσταται στη συγκέντρωση υπογραφών που ανέρχονται το λιγότερο στον οριζόμενο αριθμό. .
Παραπομπές
Κατηγορία:Δημοψηφίσματα στην Ελλάδα Κατηγορία:Δίκαιο στην Ελλάδα Κατηγορία:Συνταγματικό Δίκαιο Κατηγορία:Νόμοι
Βασίλειος Μεσαρντονίτης
Ο Βασίλειος Μεσαρντονίτης ήταν Βυζαντινός στρατηγός και διοικητής (κατεπάνω) της Ιταλίας από το 1010 έως το 1016 ή 1017. Διαδέχθηκε τον Ιωάννη Κουρκούα, ο οποίος πέθανε πολεμώντας τους Λομβαρδούς κατά στην εξέγερση του Μέλη, στις αρχές του 1010.
Τον Μάρτιο, ο Βασίλειος αποβιβάστηκς με ενισχύσεις από την Κωνσταντινούπολη μαζί με τον Κοντολέων Τορνίκη, στρατηγό της Κεφαλονιάς. Ο Βασίλειος πολιόρκησε αμέσως τους αντάρτες στο Μπάρι. Οι Έλληνες πολίτες της πόλης ανάγκασαν τους ηγέτες των Λομβαρδών Μέλη και Ντάτους να τραπούν σε φυγή. Ο Βασίλειος μπήκε στην πόλη στις 11 Ιουνίου του 1011 και επανεγκατέστησε τη βυζαντινή εξουσία. Έστειλε την οικογένεια του Μέλη που είχε συλλάβει, συμπεριλαμβανομένου του γιου του Αργυρού, στην Κωνσταντινούπολη. Επόμενη κίνηση του Βασίλειου ήταν να συμμαχήσουν με την Βυζαντινή αυτοκρατορία πολλοί Λομβαρδοί τοπικοί ηγεμόνες. Επισκέφθηκε το Σαλέρνο, τον Οκτώβριο, όπου ο πρίγκιπας Guaimar ΙΙΙ ήταν ονομαστικά υποτελής των βυζαντινών. Κινήθηκε έπειτα προς την μονή του Μόντε Κασίνο όπου είχε καταφύγει ο Ντάτους. Ο Βασίλειος επιβεβαίωσε, ωστόσο, όλα τα προνόμια της Μονής επί της ιδιοκτησίας της στην βυζαντινή επικράτεια. Ο ηγούμενος, Ατενούλφ, ήταν αδελφός του πρίγκιπα της Κάπουα, Πανδούλφου. Το μοναστήρι στη συνέχεια εκδίωξε αμέσως τον Ντάτους που κατέφυγε στην παπική επικράτεια.
Ο Βασίλειος ήταν κατεπάνω μέχρι το θάνατό του χωρίς άλλα προβλήματα με τους Λομβαρδούς το 1016, ή, το 1017. Αντικαταστάθηκε από τα προαναφερθέντα στρατηγό της Κεφαλλονιάς, Κοντολέων Τορνίκη.
Οι σύγχρονοι μελετητές όπως Guilou και Βανιέρ ταυτοποιούν τον Βασίλειος Μεσαρντονίτη με τον Βασίλειο, μέλος της οικογένειας Αργυρού και αδελφός του μετέπειτα αυτοκράτορα Ρωμανού Γ, ο οποίος αναφέρεται από τον χρονογράφο Ιωάννη Σκυλίτζη να έχει επίσης ενεργό ρόλο εναντίον των ανταρτών του Μέλη.
Πηγές
Κατηγορία:Κατεπάνω της Ιταλίας
Fiat 128
Το Fiat 128 ήταν ένα μικρομεσαίο οικογενειακό αυτοκίνητο της κατηγορίας C, που κατασκευάστηκε από την ιταλική αυτοκινητοβιομηχανία Fiat, από το 1969 έως το 1983 στην Ιταλία, από το 1971 έως το 1990 στην Αργεντινή και από το 1971 έως το 2008 στη Σερβία. Συνολικά κατασκευάστηκαν 4.428.674 αντίτυπα σειράς Fiat 128, από τα οποία τα 3.107.000 στην Ιταλία. Αντικατέστησε το Fiat 1100 και αντικαταστάθηκε το 1978 από τα Fiat Ritmo / Strada.
Δημιουργία
Το Fiat 128 σχεδιάστηκε από τον Dante Giacosa (Ντάντε Τζιακόσα), ο οποίος είχε σχεδιάσει και το θρυλικό Fiat 500 του 1957 - 1975, και μάλιστα το 128 ήταν μία από τις τελευταίες μεγάλες δημιουργίες του. Ο κινητήρας του 128 σχεδιάστηκε από τον διάσημο σχεδιαστή αγωνιστικών κινητήρων της Ferrari Aurelio Lampredi.
Παρουσίαση και διακρίσεις
Το μοντέλο παρουσιάστηκε στο Σαλόνι Αυτοκινήτου της Γενεύης τον Μάρτιο του 1969, ως ο διάδοχος του Fiat 1100. Το 128 κέρδισε τον τίτλο του Ευρωπαϊκού Αυτοκινήτου της Χρονιάς για το 1970, καθώς γενικότερα απέσπασε εγκωμιαστικά σχόλια από τον Τύπο αυτοκινήτου και το κοινό για το πλήθος νέων στοιχείων που συγκέντρωνε στους τομείς της πρακτικότητας, της σχεδίασης και των κινητήρων.
Καινοτομίες και ασφάλεια
thumb|left|Το πίσω μέρος του Fiat 128 του 1969 - 1971 της πρώτης φωτογραφίας, δίπλα σε Σκαραβαίο (το μπλε πίσω).
Συγκεκριμένα, το 128 ήταν το πρώτο μοντέλο με τον νέο τότε κινητήρα της Fiat με κυλινδροκεφαλή από αλουμίνιο και ιδιαίτερα προηγμένο σχεδιασμό για την τότε εποχή. Επιπλέον, ο 4-κύλινδρος σε σειρά κινητήρας του, κυβισμού 1.116 cm³ και ισχύος 55 hp στις 6.000 στροφές το λεπτό, είχε τοποθετηθεί κατά τον εγκάρσιο άξονα και με κλίση προς τα εμπρός, για καλύτερη κατανομή βάρους στο αμάξωμα. Σημειωτέον ότι όλα τα σχετικά μηχανικά μέρη είχαν προέλθει από το ομόσταυλο Autobianchi Primula.
Το 128 ήταν μάλιστα και το πρώτο στην ιστορία μοντέλο της Fiat που είχε μετάδοση της κίνησης στους μπροστινούς τροχούς, εισάγοντας έτσι τη διάταξη «όλα εμπρός» για την εταιρεία. Αυτό του προσέδιδε πολύ καλύτερη οδική συμπεριφορά, ειδικά σε σύγκριση με αντίπαλα μοντέλα με την κίνηση πίσω ή ακόμα και με τη διάταξη «όλα πίσω», όπως ήταν το «όλα πίσω» Volkswagen Beetle (Σκαραβαίος). Παράλληλα, το κυβοειδές σεντάν 3 όγκων αμάξωμα του Fiat 128 προσέφερε αξιοσημείωτους για μικρομεσαίο μοντέλο χώρους για επιβάτες και αποσκευές. Αν και το σαλόνι ήταν εμφανώς λιτό, ωστόσο είχε άριστη εκμετάλλευση χώρου, καθώς η εγκάρσια τοποθέτηση του κινητήρα και η απουσία κεντρικού τούνελ στο δάπεδο, λόγω της μετάδοσης της κίνησης στους μπροστινούς τροχούς, είχαν ως αποτέλεσμα την απόδοση άνω του 80% του εσωτερικού όγκου στους επιβάτες.
Προτεραιότητα δόθηκε επίσης και στην ενεργητική ασφάλεια, με την υιοθέτηση ανεξάρτητης ανάρτησης και στους 4 τροχούς. Η μπροστινή έφερε γόνατα Μακ-Φέρσον με ψαλίδια βάσης, ενώ η πίσω ψαλίδια βάσης και τηλεσκοπικά αμορτισέρ. Επίσης, το 128 έφερε ένα πρώιμο σύστημα ABS στους πίσω τροχούς, με διπλό κύκλωμα και βαλβίδα αδρανείας, για να αποφεύγεται το μπλοκάρισμα των πίσω τροχών κατά τη διάρκεια τυχόν αιφνίδιου φρεναρίσματος.
Σχετική μέριμνα είχε δοθεί και στον τομέα της παθητικής ασφάλειας, καθώς είχε τοποθετηθεί αρθρωτός άξονας τιμονιού που καταρρέει σε μετωπική πρόσκρουση και «χωνευτά» όργανα στο ταμπλό, για την προστασία του οδηγού, ενώ είχαν λάβει χώρα και ενισχύσεις στις πλαϊνές κολώνες του σασί, για τα ενδεχόμενα της πλευρικής πρόσκρουσης και της ανατροπής.
Βελτιώσεις
thumb|left|Το πίσω μέρος ενός Fiat 128 του 1976 - 1983.
Το 1970, εμφανίστηκε και η εκδοχή station wagon, υπό την ονομασία 128 Familiare. Στο Σαλόνι Αυτοκινήτου της Γενεύης τον Μάρτιο του 1971, προστέθηκε το 128 Rally, με 4-κύλινδρο σε σειρά κινητήρα 1.290 cm³, ισχύος 67 hp, διαφορετική κλιμάκωση κιβωτίου και βελτιώσεις στα ηλεκτρικά συστήματα. Στο Σαλόνι Αυτοκινήτου του Τορίνο, μέσα στο ίδιο έτος, παρουσιάστηκε μια 2-πορτη κουπέ έκδοση με εντελώς διαφορετικό αμάξωμα, το 128 Sport, με δύο διαθέσιμους κινητήρες: τον βασικό 1.116 cm³, αλλά με ρύθμιση της ισχύος στους 64 hp, και τον ισχυρότερο 1.290 cm³, αλλά με ρύθμιση της ισχύος στους 75 hp. Το 1975 αντικαταστάθηκε από το 128 3P το οποίο είχε ελαφρώς διαφορετική σχεδίαση αλλά κυρίως μία μεγάλη 3η πόρτα (3P - 3 porte) πίσω αντί για καπό. Όλοι οι κινητήρες του 128 ήταν βενζίνης.
Τα έτη 1972 και 1974, έγιναν δύο διαδοχικά λίφτινγκ στο μπροστινό μέρος και αναβαθμίσεις στα μηχανικά μέρη, ενώ το 1976, έλαβε χώρα μια εντονότερη αισθητική ανανέωση, γνωστή ως 128 Νuova (Νέο), με πιο σύγχρονο μπροστινό μέρος, νέα και μεγαλύτερα πίσω φώτα και προφυλακτήρες από πλαστικό, σε συνδυασμό και με περαιτέρω βελτιώσεις στους κινητήρες και στα κιβώτια ταχυτήτων.
Αντικατάσταση του 128
thumb|left|Fiat Super Europa 1.3 του 1988 στην Αργεντινή.
Αν και ο διάδοχός του, το Fiat Ritmo, κυκλοφόρησε το 1978, το 128 Nuova παρέμεινε στην ιταλική παραγωγή έως τα τέλη του 1983, ως μια φθηνότερη εναλλακτική πρόταση. Ειδικότερα στην Αργεντινή, μέσα στο 1983 έλαβε μια ακόμα πιο έντονη αισθητική ανανέωση στο μπροστινό και στο πίσω μέρος και μετονομάστηκε σε Fiat Super Europa, το οποίο και διατηρήθηκε στην τοπική παραγωγή έως το 1990.
Εξωτερικοί σύνδεσμοι
Κατηγορία:Μικρομεσαία αυτοκίνητα Κατηγορία:Μοντέλα Fiat Κατηγορία:Αυτοκίνητα ράλλυ
Πυλώνες της Δημιουργίας
Ο όρος Πυλώνες της Δημιουργίας (Pillars of Creation) αναφέρεται σε μια φωτογραφία που λήφθηκε από το διαστημικό τηλεσκόπιο Χαμπλ. Απεικονίζει διαστρικά αέρια και σκόνη στο Νεφέλωμα του Αετού, τα οποία έχουν τη μορφή προβοσκίδας ελέφαντα. Η φωτογραφία λήφθηκε την 1η Απριλίου του 1995 και είναι μια από τις δέκα καλύτερες φωτογραφίες από το Χαμπλ, σύμφωνα με το Space.com. Η φωτογραφία τραβήχτηκε από τους αστρονόμους Τζεφ Χέστερ και Πολ Σκόουεν του Πανεπιστημίου της Αριζόνα.
Οι Πυλώνες της Δημιουργίας δεν υπάρχουν πια. Το 2007, αστρονόμοι ανακοίνωσαν ότι καταστράφηκαν από το εκρηκτικό κύμα ενός υπερκαινοφανή αστέρα πριν από περίπου 6.000 χρόνια. Λόγω της πεπερασμένης ταχύτητας του φωτός, αυτή τη στιγμή από τη Γη μπορεί να παρατηρηθεί η προσέγγιση του εκρητικού κύματος στους Πυλώνες. Για να γίνει ορατή η πλήρης καταστροφή τους, θα χρειαστεί τουλάχιστον μια χιλιετία.
Οι Πυλώνες της Δημιουργίας αποτελούνταν από κρύο μοριακό υδρογόνο και σκόνη, τα οποία διαβρώνονταν από την φωτοεξάτμιση που προκαλούσε η υπεριώδης ακτινοβολία που προερχόταν από κοντινά θερμά αστέρια. Ο αριστερός πυλώνας είχε μήκος τεσσάρων ετών φωτός. Οι προεξοχές των πυλώνων που μοιάζουν με δάχτυλα είχαν μέγεθος μεγαλύτερο από αυτό του Ηλιακού μας συστήματος.
Παραπομπές
Κατηγορία:Νεφελώματα Κατηγορία:Φωτογραφία
Live at Montreux 2003
Το Live at Montreux 2003 είναι ζωντανά ηχογραφημένο άλμπουμ και DVD του αγγλικού ροκ συγκροτήματος Jethro Tull, το οποίο κυκλοφόρησε στις 20 Αυγούστου 2007 μέσω της δισκογραφικής εταιρίας "Eagle Records".
Βίκυ Χατζηβασιλείου
Η Βίκυ (Ευρυδίκη) Χατζηβασιλείου (Κιλκίς, 9 Φεβρουαρίου 1964) είναι Ελληνίδα δημοσιογράφος και παρουσιάστρια.
Live at Montreux 2003
Η ηχογράφηση του πραγματοποιήθηκε στο φεστιβάλ τζαζ του Μοντρέ στην Ελβετία, με ονόματα όπως οι ZZ Top, Yes, Radiohead, κ.α..
Τοποθεσία της Γης στο Σύμπαν
Η τοποθεσία της Γης στο Σύμπαν αποτελεί αντικείμενο έρευνας και σκέψης από την αρχαιότητα. Αρχικά είχε επικρατήσει η Γη να θεωρείται ως το κέντρο του κόσμου (κόσμος ως σύμπαν) ο οποίος αποτελούνταν από τα άστρα και από τους πλανήτες οι οποίοι ήταν ορατοί δια γυμνού οφθαλμού. Μετά την επικράτηση του ηλιοκεντρικού μοντέλου τον 17ο αιώνα, οι παρατηρήσεις του Ουίλιαμ Χέρσελ και άλλων έδειξαν πως ο Ήλιος βρίσκεται εντός ενός τεράστιου δισκοειδούς γαλαξία αστέρων. Κατά τον 20ό αιώνα, οι παρατηρήσεις των σπειροειδών γαλαξιών αποκάλυψαν πως ο Γαλαξίας στον οποίο βρίσκεται η Γη δεν είναι παρά ένας από δισεκατομμύρια άλλους μέσα σε ένα σύμπαν που επεκτείνεται, με τους γαλαξίες αυτούς να είναι ομαδοποιημένοι σε σμήνη και υπερσμήνη. Έως τα τέλη του 20ού αιώνα, η γενική δομή του παρατηρήσιμου σύμπαντος έγινε πιο ευδιάκριτη, με την παρουσία υπερσμηνών οι οποίοι σχηματίζουν ένα τεράστιο δίκτυο γαλαξιακών νημάτων και κενών. Τα υπερσμήνη, γαλαξιακά νήματα και κενά είναι οι μεγαλύτερες δομές που μπορούν να παρατηρηθούν και να γίνουν κατανοητές. Σε ακόμα μεγαλύτερα μεγέθη (πάνω από 1000 μεγαπαρσέκ) το Σύμπαν ομογενοποιείται και όλα του τα σημεία έχουν την ίδια πυκνότητα, σύνθεση και δομή.
Βίκυ Χατζηβασιλείου
Πρώτα Χρόνια
Γεννήθηκε το 1964 στο Κιλκίς όπου και μεγάλωσε. Τελειώνοντας το σχολείο ξεκίνησε τις σπουδές της στο Τμήμα Νομικής του Αριστοτελείου Πανεπιστημίου Θεσσαλονίκης από όπου αποφοίτησε τέσσερα χρόνια μετά. Αργότερα πήρε το μάστερ της στο Ποινικό Δίκαιο ενώ έκανε μεταπτυχιακές σπουδές για δύο χρόνια στην Ιατρική Σχολή του Αριστοτελείου Πανεπιστημίου Θεσσαλονίκης. Από το 1987 ξεκίνησε να εργάζεται ως δημοσιογράφος στην τηλεόραση και το ραδιόφωνο με πρώτη της τηλεοπτική στέγη τον σταθμό TV 100 στη Θεσσαλονίκη.
Live at Montreux 2003
Οι κριτικές για τον δίσκο υπήρξαν θετικές, με το "Allmusic" να το βαθμολογεί με 3,5 αστέρια με άριστα τα πέντε, το "Sputnik Music" επίσης με 3,5 / 5 και το ProgArchives" με 3,7 / 5.
Τοποθεσία της Γης στο Σύμπαν
Καθώς δεν θεωρείται πως το Σύμπαν διαθέτει κάποιο κέντρο ή άκρη, δεν υπάρχει σημείο αναφοράς ως προς την συγκεκριμένη τοποθεσία της Γης σε σχέση με το σύνολο του σύμπαντος. Καθώς το παρατηρήσιμο σύμπαν ορίζεται ως η περιοχή του σύμπαντος η οποία είναι παρατηρήσιμη από την Γη, η Γη εξ ορισμού είναι το κέντρο του παρατηρήσιμου σύμπαντος, όπως και το οποιοδήποτε άλλο σημείο από το οποίο παρατηρείται το σύμπαν. Ωστόσο είναι δυνατό να οριστεί η τοποθεσία της Γης ως προς άλλα ουράνια σώματα και δομές οι οποίες έχουν παρατηρηθεί. Δεν έχει ακόμα αποσαφηνιστεί εάν το Σύμπαν είναι άπειρο ή πεπερασμένο. Υπάρχουν πολλές υποθέσεις πως το σύμπαν μπορεί απλώς να αποτελεί ένα από πολλά σύμπαντα εντός του πολυσύμπαντος, ωστόσο δεν υπάρχουν άμεσα παρατηρήσιμα στοιχεία για κάτι τέτοιο αλλά και πιθανώς δεν υπάρχει τρόπος η υπόθεση αυτή να αποδειχτεί ως λανθασμένη.
Μικρόκλιμα
εναλλ.=To δάσος της Val Venosta, κοιλάδα του Alto Adige, γνωστό για την πυκνή βλάστισή του χειμώνα και καλοκαίρι λόγω του μικροκλίματός του|μικρογραφία|To δάσος της Βαλ Βενόστα, κοιλάδα του Άλτο Άντιντζ, [[Ιταλία, γνωστό για την πυκνή βλάστισή του το χειμώνα και το καλοκαίρι λόγω του μικροκλίματός του.]] Ένα μικρόκλιμα είναι ένα τοπικό σύνολο ατμοσφαιρικών συνθηκών που διαφέρουν από εκείνες των γύρω περιοχών, συχνά με μια μικρή διαφορά, αλλά μερικές φορές με μια πιο ουσιαστική. Ο όρος μπορεί να αναφέρεται σε περιοχές λιγοστών τετραγωνικών μέτρων (για παράδειγμα, έναν κήπο ή μια σπηλιά), έως και σε τεράστιες επιφάνειες (για παράδειγμα ωκεανών και άλλων υδάτινων σωμάτων). Ο όρος "μικρο-κλίμα" πρωτοεμφανίστηκε την δεκαετία του 1950 σε δημοσιεύματα όπως το Climates in Miniature: A Study of Micro-Climate Environment (Τόμας Μπέντφορντ Φράνκλιν, 1956).
Βίκυ Χατζηβασιλείου
Καριέρα
Στον τηλεοπτικό σταθμό TV 100 από το 1988 μέχρι το 1991 ανέλαβε την παρουσίαση του κεντρικού δελτίου ειδήσεων του σταθμού και την παρουσίαση μίας ενημερωτικής εκπομπής στην οποία είχε και ρόλο αρχισυντάκτριας. Το 1991 ξεκινά να εργάζεται στον τηλεοπτικό σταθμό ΑΝΤ1 και συγκεκριμένα στην δημοσιογραφική ομάδα της εκπομπής Καλημέρα Ελλάδα με παρουσιαστή τον Γιώργο Παπαδάκη.
Μικρόκλιμα
Επεξήγηση
Επειδή το κλίμα είναι στατιστικό, το οποίο συνεπάγεται χωρική και χρονική μεταβολή των μέσων τιμών των περιγραφόμενων παραμέτρων εντός μιας περιοχής, μπορεί να συμβεί και να επιμείνει με την πάροδο του χρόνου. Μικροκλίματα μπορούν να βρεθούν στα περισσότερα μέρη.
Βίκυ Χατζηβασιλείου
Καριέρα
Στην εκπομπή ανέλαβε την παρουσίαση γεγονότων και θεμάτων που λάμβαναν χώρα στη Θεσσαλονίκη. Το 2000 η συνεργασία της με τον σταθμό και την εκπομπή ολοκληρώθηκε. Τη σεζόν 2000-2001 πήρε μεταγραφή στον κρατικό σταθμό ΕΤ3. Εκεί παρουσίαζε την καθημερινή πρωινή εκπομπή ονόματι "Πρωινό Δρομολόγιο" και επιπλέον την εβδομαδιαία εκπομπή με θέματα υγείας "E' Viva". Πέραν του ρόλου της παρουσιάστριας των εκπομπών είχε αναλάβει την αρχισυνταξία και την οργάνωσή τους.
Μικρόκλιμα
Επεξήγηση
Ο τύπος εδάφους που βρίσκεται σε μια περιοχή μπορεί επίσης να επηρεάσει τα μικροκλίματα. Για παράδειγμα, τα εδάφη που έχουν μεγάλη περιεκτικότητα σε πηλό (που μπορούν να δράσουν και ως μονοπάτια) έχουν ως αποτέλεσμα να μετριάζεται η θερμοκρασία του εδάφους. Από την άλλη, εάν το έδαφος έχει πολλούς θύλακες αέρα, τότε η θερμότητα θα μπορούσε να παγιδευτεί κάτω από το έδαφος, με αποτέλεσμα την αυξημένη πιθανότητα παγετού στο επίπεδο του εδάφους.
Βίκυ Χατζηβασιλείου
Καριέρα
Το 2001 πήρε μεταγραφή στον τηλεοπτικό σταθμό Alpha. Αρχικά τη σεζόν 2001-2002 παρουσίαζε την καθημερινή εκπομπή ιατρικού περιεχομένου "Λόγω Ζωής". Αργότερα η συχνότητα προβολής της εκπομπής έγινε εβδομαδιαία ενώ ταυτόχρονα υπήρξε μία από τους παρουσιαστές των δελτίων ειδήσεων του σταθμού αναλαμβάνοντας την παρουσίαση της ειδησεογραφίας της Θεσσαλονίκης. Τη σεζόν 2004-2005 ανέλαβε την παρουσίαση της εβδομαδιαίας κοινωνικής εκπομπής "Έχεις Γράμμα" στην prime time ζώνη του σταθμού. Η εκπομπή από την πρώτη εβδομάδα προβολής της σημείωνε μεγάλα ποσοστά τηλεθέασης κι έτσι οι ιθύνοντες του σταθμού ανανέωσαν την εκπομπή για δεύτερη χρονιά.
Μικρόκλιμα
Κρατήρες
Η παρουσία πάχνης στην επιφάνεια ενός κρατήρα δημιουργεί ένα μοναδικό περιβάλλον μικροκλίματος. Μικροκλίματα μπορούν να βρεθούν ακόμα και σε κρατήρες του Άρη όπου συχνά παρατηρούνται σημεία με συσσωρευμένη πάχνη σε σχετικά ζεστές περιοχές.
Βίκυ Χατζηβασιλείου
Καριέρα
Τον Μάρτιο του 2006, κι ενώ η εκπομπή προβαλλόταν κανονικά από τον τηλεοπτικό σταθμό Alpha TV, το concept της εκπομπής που άνηκε σε εταιρία παραγωγής του εξωτερικού αγοράστηκε από τον τηλεοπτικό σταθμό ΑΝΤ1 και μέσα σε λίγες μέρες ξεκίνησε την προβολή της από τον δεύτερο σταθμό με άλλη παρουσιάστρια. Τότε, ο τηλεοπτικός σταθμός Alpha αγόρασε τα δικαιώματα της εκπομπής "The package" και με ελληνική ονομασία "Πάμε Πακέτο" ξεκίνησε την προβολή της εκπομπής από τον Μάρτιο του 2006. Τον Ιούνιο του 2019 το "Πάμε Πακέτο" ολοκλήρωσε την 14η σεζόν προβολής της ενώ κατέχει τον τίτλο της μακροβιότερης εκπομπής στην prime time ζώνη της ελληνικής τηλεόρασης. Το 2020 επέστρεψε τηλεοπτικά στο νεοσύστατο Open για να παρουσιάσει την κοινωνική εκπομπή "Γράμμα Για Σένα" τη σεζόν 2020-21. Τον Δεκέμβριο, όμως, του 2020 ανακοινώνει, από ανάρτηση της στο Instagram, πως η εκπομπή κόβεται οριστικά λόγω της πανδημίας του Covid-19.
Τοποθεσία της Γης στο Σύμπαν
thumb|right|Διάγραμμα της τοποθεσίας της Γης εντός του [[Παρατηρήσιμο σύμπαν|παρατηρήσιμου σύμπαντος.]]
Βίκυ Χατζηβασιλείου
Παραπομπές
Κατηγορία:Ελληνίδες δημοσιογράφοι Κατηγορία:Ελληνίδες τηλεπαρουσιάστριες
Τοποθεσία της Γης στο Σύμπαν
Παραπομπές
Κατηγορία:Γη Κατηγορία:Σύμπαν
Μικρόκλιμα
Κλίμα των φυτών
Το 1957, όπως τόνισε ο Ρούντολφ Γκάιγκερ στο βιβλίο του, όχι μόνο το κλίμα επηρεάζει τα ζωντανά φυτά, αλλά μπορεί επίσης να συμβεί και το αντίθετο αποτέλεσμα της αλληλεπίδρασης φυτών και περιβάλλοντος, δηλαδή τα φυτά να επηρεάσουν το γύρω κλίμα και το αποτέλεσμα της αλληλεπίδρασης αυτής είναι γνωστό ως Κλίμα των Φυτών.
Ηφαιστειακά Σπηλαιώματα
Στα σπηλαιώματα που έχουν δημιουργηθεί από ηφαιστειακή δραστηριότητα σε Γη και Άρη, το μικρόκλιμα μπορεί να διαφέρει λόγω της παρουσίας μελανόλιθου (ή αλλιώς βασάλτη). Τα ηφαιστειακά σπηλαιώματα (βασαλτικές σπηλιές) αποτελούν σημαντικούς αστροβιολογικούς στόχους και στους δύο πλανήτες.
Παραπομπές
Κατηγορία:Μετεωρολογικά φαινόμενα Κατηγορία:Μετεωρολογία Κατηγορία:Ορολογία
Live at Montreux 2003
Θέσεις τσαρτ
Επίσημη κυκλοφορία: 20 Αυγούστου 2007
Μέλη των Jethro Tull
Οι μουσικοί οι οποίοι ηχογράφησαν το "Live at Montreux 2003" ήταν οι εξής:
Πηγές
Κατηγορία:Δισκογραφία των Jethro Tull Κατηγορία:Άλμπουμ του 2007
Μιχαήλ Σπονδύλης
Ο Μιχαήλ Σπονδύλης ήταν βυζαντινός υψηλόβαθμος αυλικός που έλαβε πολλά αξιώματα, όπως διοικητής της Αντιόχειας και έπειτα διοικητής (κατεπάνω) της Ιταλίας και στρατηγός. Ήταν ευνούχος και προστατευόμενος του αυτοκράτορα Κωνσταντίνου Η΄, ανήκε στην τάξη των δικαστικών υπαλλήλων που διορίζονται σε ανώτερες θέσεις για την υποστήριξη του Κωνσταντίνου ως μόνος αυτοκράτορας.
Το 1027 ο εμίρης του Χαλεπίου, Σαλίχ ιμπν Μίδας, εισέβαλε στα βυζαντινά εδάφη. Ο Σπονδύλης, αν και άπειρος σε πόλεμο, βάδισε με στρατό για να τον συναντήσει, αλλά νικήθηκε και αναγκάστηκε να αποσυρθεί στην ασφάλεια της Αντιόχειας. Λίγο μετά (στα 1027-1028) δέχτηκε επίθεση από τον Νασρ ιμπν αλ Μουσάραφ - Ραβαντιφί, ο οποίος συνελήφθη από τον αναπληρωτή του Μιχαήλ, Πόθο Αργυρό. Ο Νασρ έπεισε τον Μιχαήλ να τον απελευθερώσουν και να του επιτρέψουν να κατασκευάσει ένα φρούριο στο Αλ Μανίκα από όπου θα υπερασπιστεί τις βυζαντινές περιοχές. Ο Μιχαήλ συμφώνησε και έστειλε ισχυρή φρουρά εκεί με 1.000 στρατιώτες, αλλά όταν το φρούριο είχε τελειώσει, ο Νασρ αρνήθηκε να το παραδώσει, και με τη βοήθεια του εμίρη της Τρίπολης του Λιβάνου και του τοπικού Φατιμίδη διοικητή, σκότωσε τη φρουρά.
Τον Ιούλιο του 1029 ο Μιχαήλ αποφάσισε να επιτεθεί στο Χαλέπι, χωρίς όμως την άδεια από τον αυτοκράτορα Ρωμανό Γ΄ και αγνοώντας τις εκκλήσεις άλλων Αράβων διοικητών για τη διατήρηση της ειρήνης. Τέλος συνελήφθη σε ενέδρα και το στρατόπεδο του λεηλατήθηκε από τους Άραβες, έτσι αναγκάστηκε να συνάψει συνθήκη με τους Άραβες.
Μετά από αυτές τις αποτυχίες, απολύθηκε από τον Ρωμανό Γ΄, ο οποίος αποφάσισε εκστρατεία στη Συρία, στέλνοντας τον αδελφό, σε δικαίου, Κωνσταντίνο Καραντινό μπροστά με κάποια στρατεύματα για να αντικαταστήσει τον Σπονδύλη. Η εκστρατεία του αυτοκράτορα όμως οδηγούσε σε μια νέα ταπεινωτική ήττα.
Ο Μιχαήλ (που ονομάζεται Σπονδύλης από τους Λατίνους ιστορικούς) επανεμφανίζεται το 1038, όταν με τον στρατό του Γεώργιου Μανιάκη πήρε μέρος στην Σικελική εκστρατεία. Στην συνέχεια αντικατέστησε τον Κωνσταντίνο Ώπο σαν διοικητής της Ιταλίας ως την επόμενη χρονιά (1039) που τον αντικατέστησε ο Νικηφόρος Δοκειανός.
Πηγές
Κατηγορία:Κατεπάνω της Ιταλίας Κατηγορία:Βυζαντινοί διοικητές της Αντιόχειας Κατηγορία:Βυζαντινοί δούκες Κατηγορία:Βυζαντινοί του 11ου αιώνα
Βεληνιάτικα Κορινθίας
Τα Βεληνιάτικα είναι μικρό χωριό της Περιφερειακής Ενότητας Κορινθίας στην Πελοπόννησο με υψόμετρο 95 μέτρα, το οποίο βρίσκεται δυτικά του Ακροκόρινθου σε απόσταση 16 χλμ. Δ.-ΝΔ. από την Κόρινθο (μέσω Λέχαιου). Ως ξεχωριστός οικισμός αναφέρεται επίσημα για πρώτη φορά το 1951 να απογράφεται στην τότε κοινότητα Παλαιάς Κορίνθου. Σύμφωνα με το σχέδιο Καλλικράτης, μαζί με τον Άσσο και την Αγία Μαρίνα αποτελούν τη δημοτική κοινότητα Άσσου που υπάγεται στη δημοτική ενότητα Άσσου του δήμου Κορινθίων και σύμφωνα την απογραφή του 2011 έχει πληθυσμό 15 κατοίκους.
Παραπομπές
Κατηγορία:Χωριά του νομού Κορινθίας Κατηγορία:Δήμος Κορινθίων
Κύπελλο Ουκρανίας (ποδόσφαιρο ανδρών)
Tο Κύπελλο Ουκρανίας στο ποδόσφαιρο (ουκρανικά: Кубок України з футболу) είναι ποδοσφαιρική διοργάνωση η οποία διεξάγεται από την Ομοσπονδία Ποδοσφαίρου Ουκρανίας (ФФУ). Η διοργάνωση αφορά σχεδόν αποκλειστικά επαγγελματικούς συλλόγους. Από την περίοδο 2003/04, η εκάστοτε κυπελλούχος ομάδα αγωνίζεται με την αντίστοιχη πρωταθλήτρια της Πρέμιερ-Λίχα για τo Σούπερ Καπ Ουκρανίας.
Την πρώτη θέση στις κατακτήσεις του θεσμού μοιράζονται η Ντιναμό Κιέβου και η Σαχτάρ Ντόνετσκ (από 13 τρόπαια).
Ιστορία
Η εναρκτήρια αγωνιστική περίοδος του κυπέλλου στην ανεξάρτητη Ουκρανία, είχε ως αποτέλεσμα μία απίθανη νικήτρια, όπως και το πρωτάθλημα του 1992. Η ομάδα με τις περισσότερες πιθανότητες να κατακτήσει το τρόπαιο, η Ντιναμό Κιέβου, αντιμετώπισε στον πρώτο αγώνα που διεξήχθη στην έδρα της, ένα ερασιτεχνικό σωματείο της σοβιετικής περιόδου, τη Σκάλα Στρίι. Στη φάση των προημιτελικών αναμετρήθηκε με την Τορπέντο Ζαπορίζια. Τελικά το τρόπαιο κατέκτησε η Τσερνομόρετς Οδησσού.
Το 2008, η Ομοσπονδία Ποδοσφαίρου της Ουκρανίας (ФФУ) υπέγραψε σύμβαση με την εταιρεία «Datagroup», η οποία έγινε ο κύριος χορηγός της διοργάνωσης για τα επόμενα τέσσερα χρόνια. Η Datagroup εισήγαγε μία νέα έκδοση του τροπαίου, η πρώτη νικήτρια του οποίου ήταν η Σαχτάρ Ντονέτσκ.
Άγιος Ιωάννης Μεσσηνίας
Τοποθεσία
Ο Άγιος Ιωάννης βρίσκεται βορειοδυτικά από την Κορώνη από την οποία απέχει 6,5 περίπου χιλιόμετρα και νοτιοανατολικά από την Πύλο από την οποία απέχει περίπου 35,5 χιλιόμετρα. Έχει υψόμετρο 81 μέτρα και απέχει 1,5 περίπου χιλιόμετρο από τη θάλασσα του Μεσσηνιακού κόλπου. Κοντά στον Άγιο Ιωάννη βρίσκονται, προς τα βορειοανατολικά του τα Βουνάρια σε απόσταση 2 περίπου χιλιομέτρων, προς τα ανατολικά του οι Κόμποι και τα Περούλια σε αποστάσεις 1 και 2,5 περίπου χιλιομέτρων, προς τα νοτιοανατολικά του η Μυρτιά και η Αγία Τριάδα σε αποστάσεις 4 και 5 περίπου χιλιομέτρων και προς τα νότιά του το Χαρακοπιό σε απόσταση 2 περίπου χιλιομέτρων αντίστοιχα.
Ιστορικό του οικισμού
Η περιοχή του οικισμού, έχει μακρόχρονη ιστορία που ακολουθεί την ιστορία της Μεσσηνίας και της ευρύτερης περιοχής της Κορώνης και της Πυλίας. Κατά την αρχαιότητα, ήταν υπό τον έλεγχο της Ασίνης, της αρχαίας πόλης, η οποία μεταγενέστερα αναπτύχθηκε ως η σύγχρονη Κορώνη. Ο οικισμός πάντως είναι σχετικά νέος, καθώς ο Άγιος Ιωάννης αναγνωρίσθηκε και προσαρτήθηκε μόλις το 1993 στην Κοινότητα Χαρακοπίου, όπου και παρέμεινε ως το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», ο Άγιος Ιωάννης υπήχθη στον κατηργημένο Δήμο Κορώνης, με έδρα την Κορώνη, ως το 2010. Από το 2011, μετά τις νέες αλλαγές του σχεδίου «Καλλικράτης» ο Άγιος Ιωάννης ανήκει πλέον στον νέο Δήμο Πύλου - Νέστορος. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων. Ο Άγιος Ιωάννης σήμερα είναι οικισμός της Κοινότητας Χαρακοπιού, του Δήμου Πύλου-Νέστορος, στην οποία υπάγονται επίσης οι οικισμοί: Αγία Τριάδα, Άγιος Ισίδωρος, Κοτρωνάκια, Μυρτιά, Ποταμιά και Χαρακοπιό (έδρα).
Κάτοικοι
Ο οικισμός, με βάση την απογραφή του 2011, έχει 17 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες, καθώς και με τον τουρισμό.
Κτίρια – αξιοθέατα
Εκτός από τα σπίτια και τα εξοχικά τα οποία εκτείνονται κατά μήκος της επαρχιακής οδού Ριζόμυλου-Κορώνης, υπάρχει η μικρή εκκλησία του οικισμού ο Ιερός Ναός της Αγίας Κυριακής, ο οποίος υπάγεται στην Ιερά Μητρόπολη Μεσσηνίας. Στην ευρύτερη περιοχή υπάρχουν επίσης διάφορες τουριστικές & ξενοδοχειακές εγκαταστάσεις, με ενοικιαζόμενα δωμάτια-διαμερίσματα, ενώ στα αξιοθέατα του οικισμού περιλαμβάνονται οι κοντινές παραλίες της περιοχής του Χαρακοπιού.
Χάρτης περιοχής
<mapframe latitude="36.783992" longitude="21.831894" zoom="12" width="1000" height="500" align="center" />
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Επαρχία Πυλίας Κατηγορία:Δήμος Πύλου - Νέστορος Κατηγορία:Δήμος Κορώνης Κατηγορία:Δημοτική Ενότητα Κορώνης
Μιχαήλ Αβίδελας
Παραπομπές
Κατηγορία:Κατεπάνω της Ιταλίας Κατηγορία:Βυζαντινοί Πατρίκιοι
Τζιοβάνι φαν Μπρόνκχορστ
Ο Τζιοβάνι φαν Μπρόνκχορστ (Giovanni van Bronckhorst, 5 Φεβρουαρίου 1975) είναι παλαίμαχος Ολλανδός διεθνής ποδοσφαιριστής ο οποίος πλέον εργάζεται ως προπονητής της Ρέιντζερς. Αρχικά αγωνιζόταν ως μέσος αλλά αργότερα στην καριέρα του αγωνίστηκε ως αριστερός αμυντικός.
Κατά τη διάρκεια της καριέρα του, ο φαν Μπρόγκχορστ αγωνίστηκε για τις ΡΚΣ Βάαλβαϊκ (1993-4), Φέγερνορντ (1993-1998), Ρέιντζερς (1998-2001), Άρσεναλ (2001-2003), Μπαρτσελόνα (2003-2007) και μετά πάλι Φέγερνορντ (2007-2010), όπου έκλεισε την καριέρα του. Ήταν βασικό στέλεχος της Μπαρτσελόνα η οποία κατέκτησε το Τσάμπιονς Λιγκ τη σαιζόν 2005-06, όντως βασικός στον τελικό, ενώ αγωνίστηκε και σε κάθε αγώνα μέχρι εκεί.
Ο φαν Μπρόγκχορστ πραγματοποίησε το ντεμπούτο του με την εθνική Ολλανδίας το 1996 και πραγματοποίησε 106 συμμετοχές με το εθνόσημο. Αγωνίστηκε σε τρία Μουντιάλ (1998, 2006 και 2010) και τρία Euro (2000, 2004 και 2008). Ήταν αρχηγός των Οράνιε στον τελικό του Μουντιάλ 2010, ο οποίος ήταν και ο τελευταίος του επαγγελματικός αγώνας.
Αφότου έγινε προπονητής της Κ-21 ομάδας της Ολλανδίας και βοηθός προπονητής της Φέγερνορντ, ο φαν Μπρόγκχορστ έγινε προπονητής στη Φέγερνορντ τον Μάιο του 2015. Ως προπονητής κατέκτησε το κύπελλο την πρώτη του σαιζόν και το πρωτάθλημα το 2017. Το 2021 με την Ρέιντζερς Γλασκόβης έφτασε μέχρι τον τελικό του Γιουροπα Λιγκ.
Παραπομπές
Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ολλανδοί προπονητές ποδοσφαίρου Κατηγορία:Αμυντικοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ολλανδίας Κατηγορία:Ποδοσφαιριστές ΡΚΣ Βάαλβαϊκ Κατηγορία:Ποδοσφαιριστές Φέγενορντ Κατηγορία:Ποδοσφαιριστές Ρέιντζερς Γλασκώβης Κατηγορία:Ποδοσφαιριστές Άρσεναλ Κατηγορία:Ποδοσφαιριστές Μπαρτσελόνα Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Ευρωπαϊκού Πρωταθλήματος 2000 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Προπονητές ποδοσφαίρου Φέγενορντ Κατηγορία:Ποδοσφαιριστές Πρέμιερ Λιγκ Σκωτίας Κατηγορία:Προπονητές ποδοσφαίρου Έρεντιβιζι Κατηγορία:Ξένοι ποδοσφαιριστές στην Σκωτία
Γκεόργκι Καμπάκοφ
Ο Γκεόργκι Νικόλοφ Καμπάκοφ (βουλγαρικά: Георги Николов Кабаков, γενν. 22 Φεβρουαρίου 1986, Φιλιππούπολη) είναι Βούλγαρος διεθνής διαιτητής ποδοσφαίρου.
Σταδιοδρομία
Ο Καμπάκοφ έγινε διαιτητής ποδοσφαίρου το 2001. Το 2007 προήχθη στην 1η Κατηγορία Βουλγαρίας. Μέχρι το 2017, είχε διαιτητεύσει σε περισσότερους από 120 αγώνες στο πρωτάθλημα.
Το 2013 έγινε διαιτητής FIFA. Ορίστηκε ως 4ος διαιτητής στο Ευρωπαϊκό Πρωτάθλημα U17 του 2015 στη Βουλγαρία. Ήταν ένας από τους διαιτητές στο Ευρωπαϊκό Πρωτάθλημα U19 του 2015 στην Ελλάδα. Μέχρι το 2017, είχε στο ενεργητικό του περισσότερους από 35 διεθνής αγώνες.
Ο Καμπάκοφ έχει διαιτητεύσει στις σεζόν 2016-17, 2017-18 και 2018-19 του Γιουρόπα Λιγκ, καθώς και στο αγώνα του Πρωταθλήματος Εθνών ΟΥΕΦΑ μεταξύ της Αυστρίας και της Βόρειας Ιρλανδίας.
Το 2018, έκανε το ντεμπούτο του στο Τσάμπιονς Λιγκ, στον αγώνα μεταξύ της Βαλένθια και της Μάντσεστερ Γιουνάιτεντ στο Στάδιο Μεστάγια, που έληξε με νίκη 2-1 για τους γηπεδούχους.
Παραπομπές
Κατηγορία:Βούλγαροι διαιτητές ποδοσφαίρου Κατηγορία:Διαιτητές ΟΥΕΦΑ Γιουρόπα Λιγκ Κατηγορία:Διαιτητές ΟΥΕΦΑ Τσάμπιονς Λιγκ
Δουκάτο της Μασοβίας
Το Δουκάτο της Μασοβίας (πολωνικά: Księstwo Mazowieckie) ήταν μεσαιωνικό δουκάτο που σχηματίστηκε όταν το πολωνικό Βασίλειο των Πιάστ κατακερματίστηκε το 1138. Βρισκόταν στην ιστορική περιοχή της Μασοβίας του βορειοανατολικού Βασιλείου της Πολωνίας. Το δουκάτο επανεντάχθηκε στο Γιαγκιελόνιο Βασιλείο της Πολωνίας το 1526.
Ιστορία
Τα εδάφη των Μασόβιων ανατολικά του ποταμού Βιστούλα είχαν κατακτηθεί από τον δούκα του Οίκου των Πιάστ, Μιέσκο Α΄ της Πολωνίας (960 - 992) και αποτελούσαν συστατικό μέρος του Civitas Schinesghe του. Η μασοβιανή Ρωμαιοκαθολική Επισκοπή του Πουότσκ ιδρύθηκε το 1075. αριστερά|μικρογραφία|Κατακερματισμός της Πολωνίας το 1138: Μετά το θάνατο του Δούκα Μπολέσλαφ Γ΄ του Στραβόστομου το 1138, όπως είχε οριστεί από τη διαθήκη του, η επαρχία Μασοβίας κυβερνήθηκε από τον δεύτερο γιο του, τον Μπολέσλαφ Δ΄ τον Σγουρό, ο οποίος, αφού είχε εκδιώξει τον μεγαλύτερο αδερφό του, τον Βλάντισλαφ Β΄, το 1146 έγινε Υψηλός Δούκας της Πολωνίας. Το βασίλειο της Μασοβίας του περιλάμβανε επίσης τα παρακείμενα εδάφη της Κουγιαβίας στη δυτική όχθη του Βιστούλα.
Μεταξύ των Πιάστη Δούκων της Μασοβίας, ο ανιψιός του Μπολέσλαφ Δ΄, Κορράδος Α΄ της Μαζοβίας, ήταν ο Πολωνός υψηλός δούκας από το 1229 έως το 1232 και πάλι από το 1241 έως το 1243. Ήταν ο κυβερνήτης που το 1226 κάλεσε το Τευτονικό Τάγμα για βοήθεια εναντίον των ειδωλολατρικών Παλαιών Πρώσων που απειλούσαν τα βόρεια σύνορα της επικράτειάς του. Με τη σειρά του, παραχώρησε την πρωσική Περιοχή Χέουμνο (Kulmerland) στους ιππότες το 1230. Σύμφωνα με το Χρυσό Διάταγμα του Ρίμινι (1226), που εκδόθηκε από τον Αυτοκράτορα Φρειδερίκο Β΄ Χοενστάουφεν, αυτές οι περιοχές έγιναν ο πυρήνας του Κράτους του Τευτονικού Τάγματος. Το 1233, ο Κορράδος έδωσε την Κουγιαβία στον δεύτερο γιο του, Καζιμίρ Α΄, ενώ η Μασοβία πέρασε στον πρωτότοκο Μπολέσλαφ Α΄ της Μαζοβίας μετά το θάνατό του το 1247, τον οποίο διαδέχθηκε ο νεότερος αδελφός του, Σιεμόβιτ Α΄ της Μαζοβίας τον επόμενο χρόνο.
Ενώ ο γιος του Σιεμόβιτ, Δούκας Κορράδος Β΄ (1264 - 1294) μετακόμισε την κατοικία του στο Τσερσκ, αυτός και ο αδελφός του, Μπολέσλαφ Β΄ της Μαζοβίας, ενεπλάκησαν σε μακροχρόνια διαμάχη για τον πολωνικό πρεσβυτάτο με τους Κουγιαβιανούς συγγενείς τους και τους Πιάστ της Σιλεσίας, που τους απομάκρυναν από τη μοναρχία των Πιάστ. Όταν το βασίλειο αποκαταστάθηκε τελικά το 1295 με τη στέψη του Δούκα Πσέμισλ Β΄ της Μείζονος Πολωνίας, το Δουκάτο της Μασόβιας παρέμεινε ανεξάρτητο. αριστερά|μικρογραφία| Διαμελισμοί του 1313: Μετά το θάνατο του Δούκα Μπολέσλαφ Β΄ το 1313, η Μασοβία διαιρέθηκε μεταξύ των γιων του:
Καθώς ούτε ο Σιεμόβιτ Β΄ ούτε ο Μπολέσλαφ Γ΄ του Πουότσκ άφησαν κληρονόμους, ο γιος του Τρόιντεν, Δούκας Σιεμόβιτ Γ΄ της Μαζοβίας (1341 -1381) μπόρεσε να ενώσει ξανά τις περισσότερες περιοχές της Μασοβίας υπό την κυριαρχία του. Το 1351, αυτός και ο αδελφός του, Καζίμιρ, έγιναν υποτελείς των Πολωνών βασιλιάδων, ενώ η Επισκοπή του Πουότσκ ήταν πάντα μέρος της Πολωνικής Αρχιεπισκοπής του Γκνιέζνο. Μετά το θάνατο του Σιεμόβιτ Γ΄ το 1381, η Μασοβία χωρίστηκε και πάλι μεταξύ των γιων του:
Από την Πολωνική-Λιθουανική Ένωση του 1385, η Μασόβια εντοπίστηκε μεταξύ των ενωμένων κρατών των Γιαγκιελόνων. Οι Δούκες της Μασόβιας κυβέρνησαν επίσης το Δουκάτο του Μπελζ έως το 1462